armvectores/hy_wikipedia_2023 huggingface dataset:
Անդրեյ Ցիգանով

Անդրեյ Ցիգանով (ռուս.՝ Андре́й Васильевич Цыганов, հունվարի 20, 1954(1954-01-20)), ռուս դիվանագետ։


== Կենսագրություն ==
1976 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1976 թվականից զբաղվում է դիվանագիտական գործունեությամբ։ Տիրապետում է ֆրանսերեն, իտալերեն և անգլերեն լեզուներին։

1976 թվականից արտասահմանում աշխատել է Արտաքին գործերի նախարարության կենտրոնական համակարգում և դիվանագիտական ներկայացուցչություններում։
1996-1999 թվականներ՝ Ռուսաստանի Դաշնության արտաքին գործերի նախարարության առաջին եվրոպական դեպարտամենտի տնօրենի տեղակալ։
1999 թվականից մինչև 2000 թվականը եղել է Ռուսաստանի նախագահի օգնական։
2000-ից մինչև 2004 թվականը Իտալիայում զբաղեցրել է Ռուսաստանի Դաշնության դեսպանության խորհրդական-դեսպանորդի պաշտոնը։
2004 թվականից մինչև 2010 թվականը Ռուսաստանի Դաշնության արտաքին գործերի նախարարության հատուկ հանձնարարությունների դեսպան։
2010 թվականի հունվարի 18-ից մինչև 2014 թվականի մարտի 6-ը Իսլանդիայում եղել է Ռուսաստանի Դաշնության արտակարգ և լիազոր դեսպան։
2014 թվականից Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1998 թվականի հունիսի 2)
1-ին դասի արտակարգ և լիազոր դեսպանորդ (2013 թվականի մարտի 12)
Արտակարգ և լիազոր դեսպան (2014 թվականի փետրվարի 10)


== Ծանոթագրություններ ==


== Արտաքին հղումներ ==
ЦЫГАНОВ АНДРЕЙ ВАСИЛЬЕВИЧ Биография на архивном сайте МИД России
Կոնետ ան Վալ

Կոնետ ան Վալ (ֆր.՝ Caunettes-en-Val), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 54 մարդ, բնակչության խտությունը` 6.20 մարդ/կմ²։ Բնակավայրը զբաղեցնում է 8.71 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 125 կմ հարավ-արևմուտք, Կարկասոն քաղաքից` 24 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 30 աշխատունակ (15-64 տարեկան)  բնակիչ, որոնցից ակտիվ էին 21-ը, իսկ ոչ ակտիվները` 9։ Ակտիվության ցուցանիշը կազմում է 70,0 %։ 21 աշխատունակ մարդկանցից աշխատել է 17 անձ (10 տղամարդ և 7 կին)։ Գործազուրկ են եղել 4 անձ (1 տղամարդ և 3 կին)։ 9 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գազ Արցախի

Գազ Արցախի (լատ.՝ Astragalus pycnophyllus), բալկազգիների ընտանիքի, գազ ցեղի բույս։


== Նկարագրություն ==
Թուփ է՝ 10-20 սմ բարձրությամբ։ Ծաղկաբույլերը գլխիկներ են, մոտ 30 սմ տրամագծով։ Բաժակն ունի 1,6-1,8 սմ երկարություն։ Տերևները կազմված են 6-8 զույգ
նեղ, գծանման, սրածայր, գրեթե մերկ տերևիկներից։


== Տարածվածություն ==
Տարածված է Կովկասում և Իրանում։ Հայաստանի տարածքում հանդիպում է Զանգեզուրում և Մեղրիում։ Աճում է միջին և վերին լեռնային գոտիներում, ժայռուտներում։


== Կիրառություն ==
Էկոլոգիական խումբը՝ VIII:


== Ծանոթագրություններ ==
Սալի Էնն Բոումեն

Սալի Էնն Բոումեն (անգլ.՝ Sally Anne Bowman, ), բրիտանացի ֆոտոմոդել։


== Կենսագրություն և կարիերա ==
Սալի Էնն Բոումենը ծնվել է 1987 թվականի սեպտեմբերի 11-ին Մեծ Բրիտանիայի Մեծ Լոնդոն տարածաշրջանի Սաթոն շրջանում՝ Փոլ և Լինդա Բոումենների ընտանիքում։
Սալին սովորել է Լոնդոնի կատարողական արվեստի և տոխնոլոգիաների դպրոցում։ Նա երազում էր մի օր հայտնվել «Vogue» ամսագրի շապիկի վրա և դառնալ հաջորդ Քեյթ Մոսը։
2005 թվականի հունվարին նա սկսեց աշխատել «Pulse Model Management»-ում։


== Անձնական կյանք ==
Մինչև մահանալը հանդիպում էր Լյուիս Սպրոստոնի հետ։


== Սպանություն ==
2005 թվականի սեպտեմբերի 25-ին 18-ամյա մոդել Սալի Էնն Բոումենը դանակով մահացու վիրավորվել է պարանոցից և փորից, ապա բռնաբարվել։ Նրա պայուսակը, կանացի բրդե հյուսված ժակետը, կրծկալը, սթրինգը և բջջային հեռախոսը գողացել են։
Մարկա Դիքսին մեղադրել են Սալի Էնն Բոումենի վրա հարձակման և սպանության մեջ։ 2008 թվականի փետրվարի 22-ին տղամարդը մեղավոր է ճանաչվել։ Հետաքննության ժամանակ պարզ է դարձել, որ Դիքիսի հաշվին կան նախկինում կատարված հանցագործություններ։ Նա դատապարտվել է ցմահ ազատազրկման վաղաժամկետ ազատման հնարավորությամբ, բայց ոչ շուտ, քան 34 տարի անց։ Այդ ժամանակ նա կլիներ 70 տարեկան։


== Հիշատակ ==
Մոդելի մահվան մասին վավերագրական ֆիլմ է նկարահանվել։ Վերջինս ցուցադրվել է BBC1-ով 2008 թվականի ապրիլի 8-ին, գիշերը, ժամը՝ 10:35:


== Ծանոթագրություններ ==
Ալեքսեյ Օկլադնիկով

Ալեքսեյ Պավլովիչ Օկլադնիկով (սեպտեմբերի 20 (հոկտեմբերի 3), 1908, Konstantinovka, Verkholenskiy Uyezd, Իրկուտսկի նահանգ, Ռուսական կայսրություն - նոյեմբերի 18, 1981(1981-11-18), Նովոսիբիրսկ, ՌԽՖՍՀ, ԽՍՀՄ), խորհրդային հնագետ, պատմաբան և ազգագրագետ, ԽՍՀՄ ԳԱ ակադեմիկոս (1968, թղթակից անդամ, 1964), Յակուտական ԻԽՍՀ (1956), ՌԽՖՍՀ (1957), Բուրյաթական ԻԽՍՀ (1968) գիտության վաստակավոր գործիչ։ 
1938-1961 թվականներին աշխատել է ԽՍՀՄ ԳԱ հնագիտության ինստիտուտի Սանկտ Պետերբուրգի բաժանմունքում։ 1961 թվականից՝ ԽՍՀՄ ԳԱ Սիբիրի բաժանմունքի տնտեսագիտության ինստիտուտի հումանիտար հետազոտությունների բաժնի վարիչ։ 1966 թվականից՝ նույն բաժանմունքի պատմության, բանասիրության և փիլիսոփայության ինստիտուտի տնօրեն, 1962 թվականից՝ նաև Նովոսիբիրսկի համալսարանի պրոֆեսոր և ամբիոնի վարիչ։
Դաշտային ուսումնասիրություններ է կատարել Սիբիրում, Հեռավոր Արևելքում, Միջին Ասիայում և Մոնղոլիայում։ Հայտնաբերել և ուսումնասիրել է նեանդերթալյան մարդու և նրա մշակույթի մնացորդները Ուզբեկատանի Թեշիկթաշ քարայրում, քարի դարը Մոնղոլիայում, Լենայի, Անգարայի, Մերձամուրյան շրջանի և Մոնղոլիայի նախնադարյան ժայռապատկերները, հայտնաբերել քարի, բրոնզի և երկաթի դարերի տեղական շատ մշակույթներ Սիբիրում և Հեռավոր Արևելքում։ Հետազոտել է (1945) 17-րդ դարի ռուս բևեռային ծովագնացների արշավախմբերի մնացորդները Ֆադեյի կղզում։ Օկլադնիկով հեղինակ է նախնադարյան հասարակության պատմության և մշակույթի, պալեոլիթյան ու նեոլիթյան արվեստի, Սիբիրի, Հեռավոր Արևելքի և Ծայր Հյուսիսի պատմության (հնագույն ժամանակներից մինչև 18-րդ դար) վերաբերյալ ընդհանրացնող աշխատությունների։ Պետական մրցանակ (1950 և 1973)։ Պարգևատրվել է Լենինի և 3 այլ շքանշաններով։


== Ծանոթագրություններ ==
Առնեզանո

Առնեզանո  (իտալերեն՝ Arnesano), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 3453 մարդ, բնակչության խտությունը կազմում է 266 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 71010, հեռախոսային կոդ՝ +39 00832։
1426

1426 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1426 թվականն է, 
XV դարի 26-րդ տարին։


== Դեպքեր ==


== Ծնունդներ ==


== Մահեր ==
Բենտոն շրջան (Այովա)

Անվան այլ կիրառումների համար տե՛ս՝ Բենտոն շրջան (այլ կիրառումներ)Բենտոն շրջան (անգլ.՝ Benton County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.854 կմ² է, բնակչությունը՝ 26.076 մարդ (2010 թ. տվյալներով)։ Շրջկենտրոնն է Վինտոն բնակավայրը։ Կազմավորվել է 1837 թ.։
Ուիլյամ Ջերարդ Բարի

Ուիլյամ Ջերարդ Բարի (1864[…], Իռլանդիա - սեպտեմբերի 9, 1941(1941-09-09), Ատլանտյան Պիրենեյներ, Աքվիտանիա), 19-րդ դարի վերջի և 20-րդ դարի սկզբի իռլանդացի և ֆրանսիացի գեղանկարիչ։


== Կենսագրություն ==
Մագիստրատի պաշտոնյայի որդի Ուիլյամ Ջերարդ Բարին ծնվել է Բալյադամում (Կարիգտուխիլ), Իռլանդիայի Կոռկ կոմսությունում։ 
Նա ընդունվել է Կորկ քաղաքի Կրոուֆորդի արվեստի դպրոց և այնտեղ սովորել Հենրի Ջոնեսա Թադեուսայի դասարանում 1881-1888 թվականներին։ Թադեուսը Բարիին խորհուրդ է տալիս գնալ սովորելու Փարիզում, որտեղ Բարին և շարունակեց իր ուսումը Ժյուլիանի ակադեմիայում Լե Ֆեվրի (1836—1911), Գուստավ Բուլանժեի (1824—1888) և Կառալյուսա Դյուրանի (1838—1917) մոտ։ Առաջին հաջողությունն նկարիչն ունեցել է 1887 թվականին, երբ ստացել է Թեյլորի մրցանակ £ 30 չափսով այն բանից հետո, երբ Ֆրանսիայի՝ Լա Մանշի ափին տեղակայված Էտաբլ քաղաքից իր աշխատանքը ուղարկել է Դուբլինի թագավորական ընկերության դատին։
Հավանաբար Բարիի ամենահայտնի աշխատանքը «Ժամանակը թռչում է» նկարն է (կտավ, յուղաներկ 86.5 × 120 սմ, Քրոուֆորդ արվեստի պատկերասրահում, Կորկ) , և դա Պատկերասրահի սիրված նկարներից մեկն է։ Ինչպես «Ընտանեկան օջախի մոտ» նակրում Բարին այստեղ օգտագործում է տարիքների, մանկության ու ծերության հակադրման հնարքը։ Նկարիչը կտավը ներկայացրել է Փարիզի 1887 թվականի Սալոնում, իսկ ավելի ուշ՝ Լոնդոնի թագավորական ակադեմիայում (1888)։ Այդ պահին նկարիչը առավել մոտ է եղել Եվրոպայում հաջող կարիերա սկսելուն։
Սակայն Ֆրանսիայից վերադառնալով տուն՝ Ուիլյամ Ջերարդ Բարին վիճել է հոր հետ, առանց երկար մտածելու նավ նստել և մեկնել Կանադա՝ ուղևորության վճարի փոխարեն նավաետին առաջարկելով իր ծառայությունները որպես տախտակամածի նավաստի։ Հետո նա շրջել է Միացյալ Նահանգներում՝ ապրուստի միջոցներ վաստակելով պատահած ցանկացած աշխատանքով, այդ թվում որպես բատրակ աշխատելով ռանչոյում, և նույնիսկ ստեղծելով դիմանկարներ (իր պնդմամբ՝ նա նույնիսկ նկարել է նախագահ Վուդրո Վիլսոնի դիմանկարը)։
1890 թվականին նա վերադարձել է Փարիզ և սովոևրել Ֆերման Կորմոնի մոտ (1845—1924)։ Նա մեծ մասամբ վարել է թափառական կենսակերպ, ճանապարհորդել բազմաթիվ երկրներում, նավարկել Հարավային ծովերում։ Շրջելով Միացյալ Նահանգներում և Կանադայում՝ Բարին վերադարձել է Եվրոպա և ապրել ծովափնյա Սեն Ժան Դե Լյուզ քաղաքում (Ատլանտյան Պիրենեյներ, Ակվիտանիա), Ֆրանսիայի հեռավոր հարավ-արևմուտքում։ Զոհվել է Երկրորդ համաշխարհային պատերազմի տարիներին՝ գերմանական բռնազավթման ժամանակ՝1941 թվականին, երբ նրա տան մոտ ռումբ է պայթել։


== Ծանոթագրություններ ==


== Գրականություն ==
Snoddy, Theo. Dictionary of Irish Artists: 20th Century. — 2nd Edition. — Dublin, Ireland: Merlin Publishing, 2002. — P. 27-28.


== Արտաքին հղումներ ==
Milmo-Penny Fine Art December 2001
BlouinArtInfo.com Archived 2017-03-27 at the Wayback Machine.
Invaluable.com
Arcadja.com
Ջոն Թայթոր

Ջոն Թայթոր, ինքնակոչ, որի պնդմամբ նա ժամանակի մեջ ճանապարհորդող է։ Նա հայտնվել է ամերիկական ֆորումներում 2000 - 2001 թվականներին և նրա խոսքերով նա ծնվել է 2036 թվականին։ Այդ ժամանակահատվածում նա մարդկությանը պատմեց մի շարք իրադարձությունների մասին (շատերը անհասկանալի էին, իսկ մյուսները՝ ստույգ) սկսած 2004 թվականից։ Պետք է նշել, որ իրադարձություններից շատերը իրականացել են (օրինակ՝ Իրաքյան պատերազմը), սակայն մոտ 35%-ը՝ ոչ։ Չնայած դրան, նրա կողմնակիցները մտածում են, որ իր խոսքերով նա ազդել է պատմության զարգացման վրա, փոխելով ապագան, ինչի հետևանքով ԱՄՆ-ն չտրոհվեց հինգ մասերի, իսկ գերտերություններից շատերը չոչնչացվեցին։
Նա պնդում էր, որ ինքը հատուկ պետական զինվորներից մեկն է, որի նպատակն էր 1970-ականների IBM 5100 համակարգչի անվտանգ տեղափոխումը 2058 թվական։ Համակարգիչը, իր խոսքերով, ընդունակ էր ծրագրային կոդի մշակում անել UNIX համակարգի հիման վրա, անգամ APL և BASIC համակարգերի թողարկումներից առաջ։
Այժմ նրա պատմությունը տարածված է մի շարք ֆորումներում, իսկ 2003 թվականին թողարկվեց գիրք նրա մասին։ Նրա պատմությունը անգամ քննարկվում էր Coast to Coast AM ռադիոշոուում։ Գրքի և թողարկման շնորհիվ, նրա պատմությունը տարածվեց ամբողջ աշխարհում։


== Ծանոթագրություններ ==
Ասպինձայի շրջան

Ասպինձայի շրջան (վրաց.՝ ასპინძის მუნიციპალიტეტი) 2-րդ մակարդակի վարչական միավոր է Վրաստանում։ Մտնում է Սամցխե-Ջավախեթի երկրամասի (մխարեի) կազմի մեջ։ Վարչական կենտրոնը Ասպինձա քաղաքն է։


== Բնակչություն ==
Ըստ վերջին մարդահաշվի (2002) շրջանի բնակչությունը կազմել է 13 010։ Ըստ 2014 թվականի հունվարի 1 գնահատման բնակչությունը 10 372 մարդ է։


== Բնակավայրերի ցանկ ==
Ասպինձայի շրջանի կազմում գտնվում է 21 բնակավայր, այդ թվում 1 քաղաքատիպ ավան՝

Ասպինձա (վրաց.՝ ასპინძა) - քաղաքատիպ ավան
Ածղվիտա (վրաց.՝ აწყვიტა)
Վարգավ (վրաց.՝ ვარგავი)
Դամալա (վրաց.՝ დამალა)
Ձվել (վրաց.՝ ძველი)
Իդումալա (վրաց.՝ იდუმალა)
Ինդւսա (վրաց.՝ ინდუსა)
Քունցա (վրաց.՝ ქუნცა)
Նիքալաքև (վրաց.՝ ნაქალაკევი)
Օբարեթ (վրաց.՝ ობარეთი)
Օրգորա (վրաց.՝ ორგორა)
Օթա (վրաց.՝ ოთა)
Օշորա (վրաց.՝ ოშორა)
Ռուսթավի (վրաց.՝ რუსთავი)
Սաղուդաբել (վրաց.՝ საყუდაბელი)
Սարո (վրաց.՝ სარო)
Թմոգվի (վրաց.՝ თმოგვი)
Թոկ (վրաց.՝ თოკი)
Տոլոշ (վրաց.՝ ტოლოში)
Խերթվիս (վրաց.՝ ხერთვისი)
Խիզաբավրա (վրաց.՝ ხიზაბავრა)


== Հայերը Ասպինձայի շրջանում ==
Ասպինձայի շրջանը կազմել է Սամցխեի արևելյան հատվածը։ XV-XVII դդ. այստեղ հայտնի էին Թմուկ (Թմկաբերդ), Ասպինձա (Ասպնջակ), Խերթվիս (Խըրթըզ) գրեթե զուտ հայաբնակ բերդաքաղաքները, երկու տասնյակից ավելի գյուղեր և ավաններ։ Օսմանյան տիրապետության ժամանակ հայերի թիվը խիստ նվազել է. 1824-ին հայեր են բնակվել միայն Խիզաբավրա, Բնելա, Վարգավ, Խերթվիս գյուղերում (ավելի ուշ աստիճանաբար վրացացել են)։ 2003 թվականի տվյալներով շրջանում ապրում է 2780 հայ, հիմնական մասը (2300)՝ Դամալայում, մասամբ՝ համանուն շրջկենտրոնում, Ածղվիթա, Ռուսթավ, Տոլոշ գյուղերում։ Դամալայի հայերը Կարինի նահանգից գաղթած վերաբնակներ են։ 1918-ին այստեղ բնակություն են հաստատել նաև Արդահանից եկած մի քանի հայ ընտանիքներ։
1918-ի թուրքական հարձակման ժամանակ Դամալան չի գաղթել, դիմադրել է՝ տալով 500-ից ավելի զոհ։
Գյուղն ունի միջնակարգ դպրոց, որտեղ սովորել է 460 (1985), 417 (1999), 366 (2002) աշակերտ։ 1990-ական թթ. արտագաղթը զգալիորեն ավելացել է։ Գյուղում կանգուն է Ս. Խաչ եկեղեցին (1843)։ Հայտնի են Թմկաբերդ նաև Խիզաբավրայի Ս. Սրտի Հիսուսի (հայ կաթոլիկ) և Ս. Խաչ (XII-XIII դդ.), Վարգավի Ս. Աստվածածին (հայ կաթոլիկ, 1890), Թոկի՝ XII-XIII դդ., Թմոգվիի (Թմուկ) ժայռափոր եկեղեցիները։ Դամալայում են ծնվել գրող Վ. Սաղաթելյանը, լրագրող Տ. Ֆարմանյանը և ուրիշներ։


== Ծանոթագրություններ ==
Գոշ

Անվան այլ կիրառումների համար տե՛ս՝ Գոշ (այլ կիրառումներ)Գոշ, գյուղ Հայաստանի Տավուշի մարզի Դիլիջանի տարածաշրջանում, մարզկենտրոն Իջևանից 30 կմ հարավ-արևմուտք, Գոշ գետի հովտում։ Գտնվում է Երևանից՝ 118 կմ հեռավորության վրա։


== Պատմություն ==
Գոշը հիմնվել է 1840-1845 թթ.-ին։ Առաջին բնակիչներն եղել են նախկին Նոյեմբերյանի շրջանի Բարեկամավան և Կոթի գյուղերից վերաբնակեցվածները։
Որպես հին բնակատեղի հիշվում է դեռևս X-XI դարերից։ 1178 թ.-ին կառուցվել է Գոշավանքի վանական համալիրը։ Այն կառուցվել է Մխիթար Գոշի կողմից՝ Իվանե Զաքարյան իշխանի աջակցությամբ։ Գոշավանքը եղել է Միջնադարյան Հայաստանի հոգևոր և մշակութային խոշոր կենտրոններից մեկը, որտեղ ստեղծվել և պահպանվել են բազմաթիվ արժեքավոր ձեռագրեր։
Այստեղ են ուսում առել և գործել Վանական վարդապետը և Կիրակոս Գանձակեցին։ Գոշավանքը եղել և մնում է որպես համաշխարհային պատմամշակութային գլուխգործոցներից մեկը։ Պատահական չէ, որ տարիներ առաջ այստեղ անցկացված միջազգային սիմպոզիումին ներկա են գտնվել աշխարհի բազմաթիվ երկրներից ժամանած 250 գիտնականներ և ճարտարապետներ։


== Ավանդություն ==
Մխիթար Գոշը եղել է այս գյուղից։ Մի անգամ նա երազ է տեսնում, երազում Աստված նրան ասում է՝ Մխիթա՛ր, յոթ տարի հացի առատություն է լինելու, յոթ տարի էլ չորային։ Առատության տարիներին պաշար հավաքի, սովի ժամանակ ժողովուրդը նեղություն չքաշի։ Գոշը մեծ-մեծ ամբարներ է շինել տալիս, վանքի հարստությունով հացի էժան տարին ցորեն է առնում, լցնում ամբարները։ Երբ սովը ընկնում է ժողովրդի մեջ, նա մի գուշ փայտե կլոր աման է շինել տալիս և դրանով ցորեն բաժանում մարդկանց։ Դրանից հետո նրա անունը մնում է Գուշ Մխիթար։ Երբ Մխիթարը մեռնում է՝ գյուղը նրա անունով կոչում են Գոշ կամ Գոշի գյուղ։


== Բնակչություն ==
Ըստ ՀՀ 2011 թ. մարդահամարի արդյունքների` Գոշի մշտական բնակչությունը կազմել է 1115, առկա բնակչությունը` 882 մարդ։ Հիմնադրման պահից ի վեր բնակիչները հայեր են, որոնց նախնիների մի մասը այստեղ են տեղափոխվել մարզի Բարեկամավան և Կոթի գյուղերից և այլ գյուղերից։
Գոշի բնակչության փոփոխությունը ժամանակի ընթացքում` ստորև.


== Կլիմա ==
Գոշն ունի բարեխառն կլիմա։ Ամռանը միջին ջերմաստիճանը + 19 °C է, ձմռանը՝ -2 °C։


== Տնտեսություն ==
Բնակչությունը զբաղվում է անասնապահությամբ, դաշտավարությամբ, պտղաբուծությամբ և ծխախոտագործությամբ։


== Պատմամշակութային կառույցներ ==
Գոշում և նրա շրջակայքում կան պատմաճարտարապետական արժեքավոր հուշարձաններ, որոնց կենտրոնը Գոշավանքի համալիրն է Սբ. Աստվածածին (1191-1196 թթ.), Սբ. Գրիգոր (1231 թ.) և Սբ. Գևորգ (1254 թ.) եկեղեցիներով։
Գոշում է գտնվում նաև Սբ. Հռիփսիմե գմբեթակիր փոքրածավալ եկեղեցին, որտեղ հանգչում է միջնադարի հայ մեծ մտածող, առակագիր Մխիթար Գոշի (1130-1213 թթ.) աճյունը, որի գերեզմանին կանգնեցված խաչքարը իր տեսակի մեջ բացառիկ արվեստի մի հրաշալի կոթող է։


== Տես նաև ==
Գոշի պատմության և մշակույթի անշարժ հուշարձանների ցանկ (Տավուշի մարզ)
Ալաչուխ


== Ծանոթագրություններ ==
Գետաձոր

Գետաձոր, ձոր Լոռիում, Լոք լեռան մետակայքում։ Հիշատակվում է 18-րդ դարի վրաց աշխարհագիր Վախուշտին։


== Ծանոթագրություններ ==
Աստերոիդների ցանկ (105301-105400)

Աստերոիդների ցանկ (105201-105300)  • Աստերոիդների ցանկ  • Աստերոիդների ցանկ (105401-105500)
 Աստերոիդների ցանկ (105201-105300)  • Աստերոիդների ցանկ  • Աստերոիդների ցանկ (105401-105500)
Նիկողայոս Դամասկոսցի

Նիկողայոս Դամասկոսցի (Νικόλαος Δαμασκηνός, Nikolāos Damaskēnos, մ.թ.ա. թ. ), մ.թ.ա. I - մ.թ. I դարի հույն պատմիչ և փիլիսոփա։ Ծնունդով Դամասկոս քաղաքից։ Գրել է բազմաթիվ երկեր, որոնցից մեզ են հասել հատվածներ այլ գրողների կողմից արված մեջբերումների տեսքով։ Գլխավոր աշխատանքն է 144 գրքից բաղկացած «Համաշխարհային պատմությունը», որը հեղինակը սկսում է հնագույն ժամանակներից և հասցնում մինչև հրեա թագավոր Հերովդեսի մահը։ Գրքից օգտվել են Ստրաբոնը, Հովսեփոս Փլավիոսը, Պլուտարքոսը, Եվսեբիոս Կեսարացին և այլք։
Տրուդովոե (գյուղ, Վոզնեսենսկի շրջան)

Անվան այլ կիրառումների համար տե՛ս՝ ՏրուդովոեՏրուդովոե (ուկրաիներեն՝ Трудове), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Տրուդովոե գյուղում բնակվում էր 178 մարդ։ Բնակավայրը զբաղեցնում է 1055 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6493) Կեթիբենետ

(6493) Կեթիբենետ (անգլ.՝ Cathybennett), աստերոիդ աստերոիդների գոտի ներքին մասում։ Հայտնաբերվել է 1992 թվականի փետրվարի 2-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,948966 ա. մ., առավելագույնը մոտենում է 1,7868 ա. մ. հեռավորության վրա և հեռանում 2,1111 ա. մ.։ Արեգակի շուրջ մեկ ամբողջական պտույտ է կատարում 993,81 երկրային օրվա ընթացքում, իր ուղեծրով շարժվելով միջինում 0,362241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,72° անկյուն։
Կեթիբենետ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6493) Կեթիբենետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամուրջ դել Ինդուստրիա

Կամուրջ դել Ինդուստրիա, կամուրջ Իտալիայի մայրաքաղաք Հռոմում, որը կապում է վիա դել Պորտո Ֆլուվիալե և վիա Անտոնիո Պաչինոտի փողոցները։ Տեղակայված է Օստիենսե և Պորտուենսե թաղամասերի մոտ։ Հայտնի է նաև Պոնտե դի ֆերրո անունով (երկաթե կամուրջ)։
Կամուրջը կառուցվել է 1862-1863 թվականներին բելգիական ընկերության կողմից, որպեսզի կապի Չիվիտավեկյայի երկաթուղային գիծը Տերմինի երկաթուղային կայարանին։ Բելգիական ընկերությունն ավարտի է հասցնում աշխատանքնԱնգլիայում, ապա կամուրջը մաս-մաս բերվում է Հռոմ, որտեղ և տեղադրվում է։

1911 թվականին Տրաստևերե երկաթուղային կայարանի բացվելուն պես, երկաթգիծը տեղափոխվեց մի քիչ ավելի վեր՝ նոր կառուցված Սան Պաոլոյի կամուրջ։
Քանի որ այն ամբողջովին կառուցված է մետաղից, ունի 3 մետաղյա ձողակառույցներ, իսկ երկարությունը կազմում է 131 մետր։


== Ծանոթագրություններ ==


== Աղբյուրներ ==
Ravaglioli Armando (1997)։ Roma anno 2750 ab Urbe condita. Storia, monumenti, personaggi, prospettive։ Roma: Tascabili Economici Newton։ ISBN 88-8183-670-X 
Rendina Claudio (2005)։ Enciclopedia di Roma։ Roma: Newton Compton Editori։ ISBN 88-541-0304-7
Քրիստիան Էրիկսեն

Քրիստիան Էրիկսեն (դան․՝ Christian Eriksen, փետրվարի 14, 1992(1992-02-14), Middelfart, Ֆյուն, Դանիա), դանիացի ֆուտբոլիստ, խաղում է իտալական «Ինտերնացիոնալեի» և Դանիայի ազգային հավաքականի կազմում` որպես կիսապաշտպան։


== Կարիերա ==
Օդենսե
Էրիկսենն իր ֆուտբոլային կարիերան սկսել է հայրենի Միդելֆարտում, իսկ հետո տեղափոխվել է «Օդենսեի» երիտասարդական թիմ։ Քրիստիանը «Օդենսեին» միանալուց հետո փորձաշրջան է անցել «Չելսիում» և «Բարսելոնայում»։ Սակայն արդյունքում երկու ակումբներն էլ չեն ցանկացել պայմանագիր ստորագրել դանիացու հետ։
2009 թվականին 17-ամյա Քրիստիանը ճանաչվեց Դանիայի լավագույն ֆուտբոլիստը։
Այաքս2009 թվականի հունվարի 1-ին Այաքսը 1 մլն ֆունտով գնեց Էրկսենի տրանֆերային իրավունքները։ 2010 թվականի հունվարի սկզբին Մարտին Յոլը Էրիկսենին ակումբի պատանեկան թիմից բերեց առաջին թիմի հիմնական կազմ։
Տոտտենհեմ Հոտսպուր2013 թվականի օգոստոսին Տոտտենհեմ Հոտսպուրը գնեց դանիացի կիսապաշտպանին։ Գործարքի արժեքը գնահատվեց 13,5 մլն եվրո։
Ազգային հավաքական2010 թվականին ՀԱՀ-ում կայացած աշխարհի առաջնությանը 18-ամյա Էրիկսենը դարձավ ամենաերիտասարդ ֆուտբոլիստը։


== Ձեռքբերումներ ==


== Ծանոթագրություններ ==


== Արտաքին հղումներ ==
Քրիստիան Էրիկսենը Պրեմիեր Լիգայի հայալեզու կայքում
Մաքսիմ Գորկու փողոց (Սամարա)

Անվան այլ կիրառումների համար տե՛ս՝ Մաքսիմ Գորկու փողոց (այլ կիրառումներ)Մաքսիմ Գորկու փողոց (ռուս.՝ Улица Максима Горького), անցնում է Սամարայի և Լենինի շրջաններով։ 1928 թվականի դեկտեմբերի 4-ին Վոլգա գետի նախկին առափնյա փողոցին տրվել է գրող Մաքսիմ Գորկու անունը, ով 19-րդ դարի վերջում մի քանի տարի ապրել է Սամարայում։ Այս փողոցը Սամարայի առափնյա փողոցի մաս է կազմում։


== Շենքեր և շինություններ ==
№ 82 գետային կայարան
№ 65/67 Սամարայի պետական սոցիալական-մանկավարժական համալսարան, վարչական շենք։ Ստրոյկովի և Յակիմովի ջրաղացի պատմական շենք, այսօր համարվում է տարածաշրջանային նշանակության ճարտարապետական հուշարձան
«Ռոսիա» հյուրանոց
«Ռուսաստան» ապահովագրական ընկերության շենք
«Մարգարիտ», «Շոգեքարշ», «Հադսոն» ռեստորաններ
115-119՝ «Բեռնակիրների տուն» (կառուցվել է 1934-1937 թվականներին, ճարտարապետ՝ Լեոնիդ Վոլկով), Մերձվոլժյան փոխադրման ընկերության վարչական շենքի անսամբլ
№ 144 մանկապարտեզ
Մի շարք բանկեր («Ռուսկի ստանդարտ», Բալթյան բանկ, «Զենիթ», «Сосьете Женераль Восток», «Սոլիդարնոստ», ԳազԲանկ, Սբերբանկ)
«Վոլգա պլազա» բիզնես կենտրոն
«Индэст-Development» բիզնես կենտրոն
Ստրուկովսկի այգի
«Առագաստ» շատրվան (վերակառուցվել է 2012 թվականին)


== Տրանսպորտ ==
Երթուղային տաքսիներ՝ 297, 259, 97,247, 17, 295
Տրոլեյբուս՝  № 16 («6-րդ կառան», վերջնակետ)


== Փոստային ինդեքս ==
443099


== Գրականություն ==
А. М. Липатова  Самарских улиц имена. - Самара: «Самарский Дом печати». - 2008 (издание второе). Страница 54.


== Ծանոթագրություններ ==


== Արտաքին հղումներ ==
Улица Максима Горького на сервисе Яндекс.Панорамы.
Достопримечательности улицы Максима Горького Archived 2016-03-07 at the Wayback Machine.
Аренда и продажа Волжского проспекта и улицы М. Горького. Анализ коммерческой недвижимости.(չաշխատող հղում) Журнал «Недвижимость. Rent&Sale» № 6(32) от 19 апреля—10 мая 2010, страницы 43-46.
Илья Сульдин. Вместе с Волгой. Улица Максима Горького. проект «Час пешком» на сайте «Самарской газеты»,  18 марта 2017
Պոդգորա (գյուղ, Կոբելյակի շրջան)

Պոդգորա (ուկրաիներեն՝ Підгора), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Պոդգորա գյուղում բնակվում էր 511 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեսսի Օուենս

Ջեյմս Կլիվլենդ (Ջեսսի) Օուենս (James Cleveland "Jesse" Owens, սեպտեմբերի 12, 1913(1913-09-12)[…], Oakville, Լոուրենս շրջան, Ալաբամա, ԱՄՆ - մարտի 31, 1980(1980-03-31)[…], Թուսոն, Արիզոնա, ԱՄՆ), ամերիկացի վազորդ, հեռացատկորդ, օլիմպիական խաղերի քառակի (1936, Բեռլին) չեմպիոն։ Սպորտի պատմության մեջ առաջինն էր, որ հեռացատկում հաղթահարեց 8 մետրի սահմանագիծը (8 մ 13 սմ)։ Բեռլին օլիմպիադայի լավագույն մարզիկը։ Համարվել է բոլոր ժամանակների լավագույն սպրինտեր։


== Ծանոթագրություններ ==
Կինաշովո (գյուղ, Նեդրիգայլովի շրջան)

Կինաշովո (ուկրաիներեն՝ Кинашове), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Կինաշովո գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանրաձկներ

Մանրաձկներ, սաղմոնների ընտանիքի սիգերի սեռի ձկներ։ Հայտնի է երկու տեսակ, բալթիկական կամ եվրոպական մանրաձկներ (Coregonus albula)՝ հիմնականում տարածված են Բալթիկ ծովում և Կարելիայի լճերում։ Շատ շարժունակ են, մեջքը կանաչավուն է, կողքերը և փորը՝ արծաթավուն։ Սնվում են պլանկտոնով։ Սիբիրական մանրաձկներ (C. sardinella), գետային ձկներ են, ապրում են Սիբիրի գետերում։ Սնվում են խոշոր խեցգետնակերպերով, ուրիշ ձկների մատղաշով։ Երկու տեսակն էլ ունեն արդյունագործական նշանակություն։
Մեխակ, շուշան, շուշան, վարդ (նկար)

«Մեխակ, շուշան, շուշան, վարդ» (անգլ.՝ Carnation, Lily, Lily, Rose), ամերիկացի նկարիչ, Հիասքանչ դարաշրջանի կարկառուն ներկայացուցիչ Ջոն Սինգեր Սարջենթի նկարներից։ Այս ստեղծագործությունը հեղինակը վրձնել է 1885-1886 թվականներն ընկած ժամանակահատվածում։ Յուղաներկով կտավի չափերն են 174.00 × 153.70 սմ։ Նկարը հայտնի է նաև «Չինական լապտերներ» անվանումով։ Այսօր «Մեխակ, շուշան, շուշան, վարդ» ստեղծագործությունը պահպանվում և ցուցադրվում է Թեյթ բրիտանական պատկերասրահում (Լոնդոն, Միացյալ Թագավորություն)։


== Ստեղծման պատմություն ==
Ջոն Սինգեր Սարջենթի մոտ նկար ստեղծելու գաղափարը ծնվել է 1885 թվականի օգոստոսին, երբ նա ճամփորդում էր Թեմզայով Բերքշիրի շրջակայքում։ Նրան ուղեկցում էր ամերիկացի նկարիչ Էդվին Օսթին Էբբին։ Զբոսնելու ժամանակ նկարիչը տեսնում է չինական լապտերիկներ, որոնք կախված էին ծառերի և շուշանների միջև։
Ջոն Սարջենթը սկսեց նկարը վրձնել 1885 թվականի աշնանը, երբ հյուրընկալվել էր իր ընկերոջ՝ Ֆրենսիս Միլլեթի մոտ՝ Բրոդվեյում (Վուսթերշիր)։ Նա Ռոբերտ Լուիս Սթիվենսոնին գրել է, որ ցանկանում է կտավին հանձնել իր տեսած մթնշաղի էֆեկտը.

Սկզբում որպես մոդել ընտրվել է հնգամյա Կատարինան, ով տանտիրոջ դուստրն էր։ Հետո Կատարինան փոխարինվել է ավելի մեծահասակ աղջիկներով՝ Դորոթի և Պոլլի Բարնարդներով. նրանք Միլլեի ընկերոջ՝ նկարազարդող Ֆրեդերիկ Բարնարդի դուստրերն էին։ Աղջիկների տարիքը թույլ էր տալիս, որպեսզի ավելի երկար դիմանային բնորդի կարգավիճակով։ Սերջենթը նրանց ընտրեց շիկահեր վարսերի համար։ Նկարի ձախ հատվածում նկարված է տասնմեկամյա Դոլլին, իսկ աջից՝ յոթամյա Պոլլին։ Հեղինակը «Մեխակ, շուշան, շուշան, վարդ» ստեղծագործությունը վրձնել է իմպրեսիոնիզմի ավանդույթներով՝ օգտագործելով բնական լուսավորությունը։ Քանի որ Ջոն Սինգերը ցանկանում էր նկարում պատկերել մայր մտնող արևի լուսավորությամբ, ուստի աշխատում էր օրվա ավարտին մի քանի րոպե։ Սինգերը նկարի վրա աշխատեց սեպտեմբերից մինչև նոյեմբերի սկիզբը։ Այդ ժամանակահատվածում վարդերը թառամեցին և հեղինակը ստիպված օգտագործեց արհեստական ծաղիկներ՝ ամրացնելով թփերին։ Աղջիկները, չմրսելու նպատակով, հագնվում էին սվիտերներ, իսկ դրանց վրա այն հագուստը, որը երևում է ստեղծագործությունում։
Գրող Էդմունդ Ուիլյամ Գոսսեն, ով ականատես է եղել «Մեխակ, շուշան, շուշան, վարդ» նկարի ստեղծմանը, այսպես է արտահայտվել. «Նա (Սարջենթը) հեռանում էր նկարակալից, ուշադիր զննում էր չինական լապտերով լուսավորված երեկոյան այգուն, ու, որևէ բան նշմարելով, կտրուկ մոտենում էր կտավին և անում հերթական վրձնահարվածները»։ Եղանակի ցրտման և բնության փոփոխության պատճառով Ջոն Սինգերը դադարեցնում է աշխատանքները և վերադառնում է միայն հաջորդ տարի։ Հեղինակը նկարը ավարտին է հասցնում 1886 թվականի սեպտեմբերին։
Նկարի անվանումը վերցված է այդ տարիների հայտնի «Դրասանգ» երգերի բառերից։


== Ծանոթագրություններ ==


== Գրականություն ==
MR Marc Simpson, John Singer Sargent Uncanny Spectacle: The Public Career of the Young John Singer Sargent // Yale University Press, 1997 — ISBN 0300071779
Hugh Brewster, John Singer Sargent Carnation, Lily, Lily, Rose: The Story of a Painting // Kids Can, 2007 — ISBN 1554531373


== Արտաքին հղումներ ==
Carnation, Lily, Lily, Rose в базе данных Галереи Тейт
Carnation, Lily, Lily, Rose in Artble
Մերուժան Մարգարյան

Մերուժան Գրիգորի Մարգարյան (հունվարի 17, 1941(1941-01-17), Աշնակ, Թալինի շրջան, Հայկական ԽՍՀ, ԽՍՀՄ - հունվարի 21, 1994(1994-01-21)), ազատամարտիկ։ Հայկական գյուղատնտեսական ինստիտուտի ուսանողական կամավորական ջոկատի հրամանատար և «Արցախին օգնություն» բարեգործական միության նախագահ (1988)։ Մանկավարժական գիտությունների թեկնածու (1979), դոցենտ (1991)։ Սպորտի վարպետ, դասական ոճի ըմբշամարտի ՀԽՍՀ և ԽՍՀՄ բազմակի չեմպիոն։ 


== Գործունեություն ==
Մերուժան Մարգարյանը ծնվել է Թալինի շրջանի (այժմ՝ ՀՀ Արագածոտնի մարզում) Աշնակ գյուղում։ 1958-1961 թվականներին ծառայել է ԽՍՀՄ ԶՈՒ-ում։ 1968 թվականին ավարտել է Ֆիզիկական կուլտուրայի հայկական պետական ինստիտուտը։ Մասնակցել է բազմաթիվ առաջնությունների, իսկ 1965 թվականին դարձել է ԽՍՀՄ ըմբշամարտի չեմպիոն՝ արժանանալով ոսկե մեդալի։ 1968 թվականից աշխատել է Հայկական գյուղատնտեսական ինստիտուտում, 1991 թվականից եղել է ֆիզիկական դաստիարակության ամբիոնի վարիչի տեղակալ։
1988-1994 թվականներին մարդասիրական օգնություն է առաքել Արցախ, ուսանողական կամ ՀՀԴ կուսակցության Թալինի կամավորական ջոկատների կազմելուն մասնակցել ԼՂՀ Հադրութի (Ծամձոր, Խծաբերդ, Ջրաբերդ), Ֆիզուլիի ինքնապաշտպանական և ազատագրական մարտերին։ Մահացել է 1994 թվականին, Արցախի Ֆիզուլիի շրջանի Կարախանբեկլու գյուղում։


== Հիշատակ ==
Աշնակի միջնակարգ դպրոցում Մարգարյանի անունով կոչվել է դասարան, գյուղում տեղադրված է նրա հիշատակը հավերժացնող հուշահամալիր (քանդակագործ՝ Հ. Դավթյան, ճարտարապետ՝ Մ. Հարությունյան)։


== Պարգևներ ==
Հետմահու պարգևատրվել է ՀՀ «Արիություն» և ԼՂՀ «Մարտական ծառայություն» մեդալներով։


== Գրականություն ==
Հակոբյան Ս., Գոտեմարտ, Ե., 1994, Մուրադյան Ա., Ձոն թալինյան ազատամարտիկներին, Ե.. 1999։


== Ծանոթագրություններ ==
Azadliq

Ազադլիք (ադրբ.՝ Azadliq, «Ազատություն»), ադրբեջանական հասարակական-քաղաքական օրաթերթ։


== Պատմություն ==
Օրաթերթը հիմնադրվել է 1989 թվականին Ադրբեջանի ժողովրդական ճակատի կողմից՝ որպես շաբաթաթերթ։ Պարբերականի առաջին համարը լույս է տեսել 1989 թվականի դեկտեմբերի 24-ին։ Թերթի առաջին խմբաագիրը եղել է Նադժաֆ Նադժաֆովը (1989-1991)։ Նրա տեղակալը եղել է Ադալեթ Թագիրզադեն։
1996 թվականից «Ազադլիքը» թողարկվում է շաբաթը վեց համար տպաքանակով։
2003 թվականից թերթի գլխավոր խմբագիրն է Գանիմաթ Զահիդը։


== Մրցանակներ ==
2009 թվականին թերթը ստացել է Գերդ Բուցերիուսի «Արևելյան Եվրոպայի ազատ մամուլ» մրցանակ (գերմ.՝ Gerd Bucerius-Förderpreis Freie Presse Osteuropas)` ստանալով որպես պարգև 30000 եվրո։


== Ծանոթագրություններ ==


== Արտաքին հղումներ ==
www.azadliq.info «Azadliq». պաշտոնական կայք
Azadliq Ֆեյսբուքում
Լիկսուրիոն

Լիկսուրիոն (հուն․՝ το Ληξούριον), քաղաք Հունաստանում, Կեֆալոնիա կղզում։ Կղզու վարչական կենտրոն Արգոստոլիոն քաղաքից հետո երկրորդ խոշոր բնակավայրն է։ Կեֆալոնիայի համայնքի մի մասն է կազմում, որը գտնվում է Կեֆլալինիայի ծայրամասային մասում` Իոնյան կղզիների շրջակայքում։ Ըստ 2011 թվականի մարդահամարի բնակչությունը 3752 մարդ է։
Արգոստոլիոնի հետ կապ է հաստատում կանոնավոր լաստանավով (հեռավորությունը 3 ծովային մղոն, հեռավորությունը մայրուղով, շրջանցելով Արգոստոլիոն ծոցը 35 կմ)։ Լիկսուրիոնը գտնվում է Պալե հինավուրց քաղաքից ոչ հեռու (հին հունարեն՝ Πάλη): 1953 թվականին քաղաքը գրեթե ամբողջությամբ ավերվեց երկրաշարժից և վերակառուցվեց։ Լիկսուրիոնի հարավ-արևմուտքում են գտնվում՝ Կսի, Պետրանի լողափները։


== Տեսարժան վայրեր ==
Յակովատոսի գրադարան (գրադարան և թանգարան)
Լասկորատոսի հուշարձան
Կիպուրիա (վանք)


== Բնակչություն ==


== Հայտնի բնիկներ և բնակիչներ ==
Գեորգիոս Ավլիխոս (1842—1909), նկարիչ։
Գեորգիոս Բոնանոս (1863—1939), քանդակագործ։
Անտիոխոս Եվանգելատոս (1903—1981), կոմպոզիտոր և դիրիժոր։
Անդրեաս Լասկարատոս (1811—1901), գրող-երգիծաբան։
Սպիրիդոն Մարինատոս (1901—1974), հնագետ։
Իլիյա Մինյատիյ (1669—1714), եպիսկոպոս։
Փաիսիյ (род. 1944), Լերոսկիացի մետրոպոլիտեն։


== Ծանոթագրություններ ==


== Արտաքին հղումներ ==
Lixouri | Tourist Guide KefaloniaVisit.com
GTP Travel Pages - Lixouri
Offizielle Website der Stadt Archived 2009-03-08 at the Wayback Machine.
Մինինո (գյուղ, Բորսկի շրջան)

Անվան այլ կիրառումների համար տե՛ս՝ ՄինինոՄինինո (ռուս.՝ Минино), գյուղ Ռուսաստանի Նիժնի Նովգորոդի մարզի Բորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(20337) Նաեվե

(20337) Նաեվե, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 31-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20337) Նաեվե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ըմբշամարտի Եվրոպայի առաջնություն 1987

Ըմբշամարտի Եվրոպայի առաջնություն 1987, անցկացվել է երկու փուլով՝ մայիսի սկզբին անցկացվել են ազատ ոճի ըմբշամարտի առաջնություները Վելիկո Տիռնովոյում (Բուլղարիա), իսկ մայիսի ավարտին՝ անցկացվել են հունահռոմեական ըմբշամարտի առաջնությունները Տամպերեում (Ֆինլանդիա)։


== Հունահռոմեական ըմբշամարտ ==


=== Մեդալներ ===


=== Մեդալակիրներ ===


== Ազատ ոճի ըմբշամարտ ==


=== Մեդալներ ===


=== Մեդալակիրներ ===


== Ծանոթագրություններ ==


== Աղբյուրներ ==
FILA Wrestling Database
Քիլիս (այլ կիրառումներ)

Քիլիս, կարող է վերաբերել՝

Քիլիս - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Քիլիս - քաղաք և շրջան Քիլիսի նահանգում՝ Թուրքիայում
Քիլիս - գյուղ Արևմտյան Հայաստանում, Կիլիկիայի Հալեպի նահանգում
Տգիտություն

Տգիտություն, անտեղյակություն, անգիտություն, անտեղյակ լինելու վիճակն է, գիտելիքի բացակայությունը։ Տգետ բառը ածական է, որով նկարագրում են այն անհատները, որոնք մտացածին կերպով խուսափում են կամ հաշվի չեն առնում կարևոր տեղեկատվությունը կամ փաստերը։ Տգիտությունը պետք է տարբերել հիմարությունից, չնայած երկուսով էլ կարող են նկարագրվել ոչ տրամաբանական քայլերը։
Իրավաբանական ignorantia juris non excusat սկզբունքը, որը բառացի նշանակում է՝ «իրավունքի անգիտությունը ներում չունի», նշանակում է, որ՝ օրենքի չիմացությունը չի ազատում պատասխանատվությունից։


== Բացատրություն ==
Հայերենում ըստ Աղայանի «Արդի հայերենի բացատրական բառարանի»՝ «տգիտություն» բառն ունի հետևյալ բացատրությունը՝ տգետ լինելը, տգետի հատկությունը՝ վիճակ, գիտության և ուսման բացակայությունը, մտավոր խավար, հետամնացություն։


== Հետևանքներ ==
Մարդիկ, որոնք մակերեսային պատկերացում ունեն թեմայի մասին կարող են ավելի վատը լինել, քան ոչինչ չիմացողները։ Ինչպես Չարլզ Դարվինը նշել է՝ «տգիտությունը շատ հաճախ ավելի շատ է վստահություն առաջացնում, քան գիտելիքը»։
Տգիտությունը կարող է խանգարել ուսուցմանը, հատկապես, երբ տգետ մարդը հավատում է, որ ինքը տգետ չէ։ Այն մարդը, որը սխալմամբ հավատում է, թե ինքը գիտելիքներ ունի, երբեք չի կարող բացատրություն գտնել իր հավատալիքների համար և միշտ հիմնվելու է իր սխալ դիրքորոշումների վրա։ Նա կարող է նաև մերժել ճշմարիտ, բայց հակասական տեղեկատվությունը, երբեք չգիտակցելով դա հասկանալու կարևորությունը։ Այս ամենը բերված է Ջասթին Կրյուգերի և Դեյվիդ Դյունինգի աշխատանքում և հայտնի է Դյունինգ-Կրյուգերի էֆեկտ անվանումով։


== Տես նաև ==
Ագնոտոլոգիա, մշակույթով պայմանավորված անգիտությունը կամ կասկածը հետազոտող գիտությունը։
Ավիդայա, անգիտություն, Վեդանտայի հասկացություն։ Վիդյան բանիմացն է։ Բառացիորեն Վեդանտա նշանակում է ոչ բանիմաց։
Ավիդյա, անգիտությունը որպես բուդդայականության հասկացություն
Ֆալլիբիլիզմ, փիլիսոփայական սկզբունք, ըստ որի մարդիկ հնարավոր է սխալվում են իրենց հավատալիքներում, սպասելիքներում և աշխարհի ճանաչման գործընթացում և դեռ։
Անմեղություն, տերմին, որը հաճախ օգտագործվում է հասկանալու կամ գիտելիքի միամիտ բացակայությունը։
Ջահիլիյահ, «ասվածային կառավարման անգիտության» հասկացության իսլամական հասկացությունը
Տառաճանաչություն
Գիտակցական անգիտություն, անգիտության կամավոր վիճակ, երբ կրթության արժեքը գերազանցում է այն հնարավոր օգուտը, որը կրթությունը կարող է տրամադրել։
Գիտական անգիտության սոցիոլոգիա, անգիտության ուսումնասիրությունը որպես հարաբերական երևույթ


== Ծանոթագրություններ ==
Պոլյանկի (այլ կիրառումներ)

Պոլյանկի, կարող է վերաբերել՝

Պոլյանկի - ավան Ռուսաստանի Ռոստովի մարզի Ցելինսկի շրջանում
Պոլյանկի - գյուղ Ռուսաստանի Սմոլենսկի մարզի Կրասնինսկի շրջանի կազմում
ՆԱՏՕ-ի հնչյունական այբուբեն

ՆԱՏՕ-ի հնչյունական այբուբեն, Միջազգային ռադիոհեռախոսային հնչյունական այբուբեն, հայտնի նաև որպես՝ ԻԿԱՕ հնչյունական այբուբեն, ՀՄՄ հնչյունական այբուբեն, աշխարհում առավել լայնորեն կիրառվող հնչյունական այբուբեն։ Այս «հնչյունական այբուբենը», ըստ էության, այբուբենների ուղղագրությունն է սպասարկում և որևէ առնչություն չունի հնչյունագրության (տրանսկրիպտ) համակարգերի հետ, օրինակ, «Միջազգային հնչյունական այբուբեն»-ի հետ։
Քաղաքացիական ավիացիայի միջազգային կազմակերպությունում (ICAO) օգտագործվող անգլերեն այբուբենի տառերին ամրացվում են կոդային բառեր, օրինակ, «Ալֆա» A տառի համար, «Բրավո» B տառի համար և այլն։ Դա արվում է, որպեսզի ​​տառերի և թվերի զուգորդումները կարելի լինի արտասանել և հասկանալ տեքսը ստանալուց և փոխանցելուց ռադիոյով կամ հեռախոսով ձայնային հաղորդագրությունների ժամանակ՝ անկախ խոսացողների մայրենի լեզվի։ Դա հատկապես կարևոր է երթևեկության կառավարման, որտեղ կարող է վտանգվել մարդկային կյանքը աղավաղված տեղեկատվության պատճառով։


== Միջազգային կարգավիճակ ==
Երբ 1956 թվականին Քաղաքացիական ավիացիայի միջազգային կազմակերպությունը (ICAO) մշակեց մի հնչյունական այբուբեն, այն միանգամից ընդունվեց բազմաթիվ այլ միջազգային և ազգային կազմակերպությունների կողմից, այդ թվում` Հյուսիսատլանտյան դաշնագրի կազմակերպության (ՆԱՏՕ), Հեռահաղորդակցության միջազգային միության (ITU), Ծովագնացության միջազգային կազմակերպության (IMO), ԱՄՆ Ավիացիոն դաշնային վարչության (FAA), Ստանդարտների ամերիկյան ազգային ինստիտուտի (ANSI) և Ամերիկյան ռադիոռելեային լիգայի (ARRL) կողմից։


== Թվերը, այբուբենը և արտասանությունը ==


=== Տառերը ===


=== Թվերը ===


== Գործածություն ==
Հնչյունական այբուբենը օգտագործվում է որպեսզի արտասանվի հաղորդագրության այն տառերն ու թվերը, որոնց հաղորդման ժամանակ կարող է փոթություն առաջանալ, քանի որ ձայները շատ նման են միմյանց, օրինակ, "Ն" ու "Մ", "Բ» ու «Դ» և այլն։


== Ծանոթագրություններ ==
Նովոալեկսանդրովկա (գյուղ, Կազանկայի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1921 թվականին։
2001 թվականի տվյալներով Նովոալեկսանդրովկա գյուղում բնակվում էր 58 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրոկ (գյուղ, Մեդվեդևսկի շրջան)

Սուրոկ (ռուս.՝ Сурок), գյուղ Ռուսաստանի Մարի Էլ հանրապետության Մեդվեդևսկի շրջանի կազմում։
Բնակչությունը 2002 թվականին գրանցված տվյալներով կազմում էր 3165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարվան

Բարվան, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մատրիչե

Մատրիչե (իտալերեն՝ Matrice), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1067 մարդ, բնակչության խտությունը կազմում է 53 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 86030, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0874 453001
Էլեկտրոնային փոստ՝ sindaco@comune.matrice.cb.it
Պաշտոնական կայք՝ http://www.comune.matrice.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մանջուրներ

Մանջուրներ (ինքնանվանումը՝ մանչ-ժունյալմա), Հյուսիս-Արևելյան Չինաստանի բնակչությունը։
Բնակվում են հիմնականում Հարավային Մանջուրիայում։ Թիվը՝ մոտ 10,4 միլիոն (2010)։ Մանջուրերենը պահպանված է գլխավորապես Հեյլունցզյան գավառի գյուղական բնակչության մեջ։ Չինաստանի Ժողովրդավարական Հանրապետության այլ շրջաններում մանջուրները խոսում են չինարեն։ Հավատացյալ մանջուրները բուդդայականներ և դաոսականներ են, որոշ մասի մեջ պահպանվում է շամանականությունն ու նախնիների պաշտամունքը։ Մանջուրները հիմնականում զբաղվում են հողագործությամբ (հացահատիկ, քնջութ, բանջարեղեն և այլն), որոշ մասն աշխատում է արդյունաբերության մեջ։
Շչուրովցի (այլ կիրառումներ)

Շչուրովցի, կարող է վերաբերել՝

Շչուրովցի - գյուղ, Ուկրաինայի Խմելնիցկիի մարզի Իզյասլավի շրջանում
Շչուրովցի - գյուղ, Ուկրաինայի Վիննիցայի մարզի Գայսինի շրջանում
Դարագյուղ (Եվդոկիայի գավառ)

Դարագյուղ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մեքսիկայի տոներ

Մեքսիկայում տոների երեք հիմնական տեսակներ կան.

Պետական տոներ, որոնք նշվում են ողջ երկրում։ Աշխատողների ու ուսանողների հանգստյան օրը վարձատրվում է։
Քաղաքացիական տոներ, որոնք նշվում են ողջ երկրում, սակայն աշխատողների հանգստյան օրը չի վարձատրվում։
Կրոնական տոներ, որոնք նվիրված են ավանդական կրոնական ծիսակատարություններին, ինչպիսիք են Սուրբ շաբաթը, Զատիկը, կամ մայրիկների տոնը, հայրիկների տոնը, սուրբ Վալենտինի օրը։Dia de la Independencia или Aniversario de la Independencia- Մեքսիկայի Իսպանիայից անկախանալու օրը, որը նշվում է սեպտեմբերի 16-ին։ Սա օրենքով հաստատաված ամենակարևոր հայրենասիրական տոնն է։


== Պետական տոներ (հանգստյան օրեր) ==
Ընտրությունների օրերը ևս պաշտոնապես համարվում են տոներ։


== Քաղաքացիական տոներ (հանգստյան օրեր) ==


== Կրոնական և քաղաքացիական տոներ  (ոչ հանգստյան օրեր) ==


== Ծանոթագրություններ ==
Պնախ

Պնախ, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բշերիկ

Բշերիկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Սասունի Խարզանի գավառակի հարավարևմտյան սահմանին, Բշերիկի դաշտում, Տիգրիս գետի աջ ափին։


== Պատմություն ==
1890-ական թվականների եղել է Սասունի Բշերիկի գավառակի կազմում։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
XX դարի սկզբին Բշերիկն ուներ եկեղեցի։


== Կրթություն ==
Գյուղում գործում էր դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իփնարա

Իփնարա (վրաց.՝ იფნარა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Գորիից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==
(20286) Միխտա

(20286) Միխտա, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20286) Միխտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երանոս (Գեղարքունիքի մարզ)

Անվան այլ կիրառումների համար տե՛ս՝ Երանոս (այլ կիրառումներ)Երանոս, գյուղ Հայաստանի Գեղարքունիքի մարզում։ Գյուղը գտնվում է Գեղարքունյաց լեռնաշղթայի հարավարևելյան ստորոտին, Ձագ գետի ստորին հոսանքում, մարզկենտրոն Գավառից 25 կմ հարավ-արևելք։ Բնակավայրը գտնվում է ծովի մակերևույթից 2050 մետր բարձրության վրա։ Գյուղը կազմավորվել է 1828-1830 թվականներին։
Երանոս՚ անունը հունարենից թարգմանելիս նշանակում է “խաղաղասեր” կամ “խաղաղարար”։ Գյուղում գործում է երկու միջնակարգ դպրոց, մշակույթի տուն, մսուր մանկապարտեզ, կոմունալ տնտեսություն, ընտանեկան բժշկության ամբուլատորիա, առևտրի և սպասարկման օբյեկտներ։


== Բնակչություն ==
Ըստ ՀՀ 2011 թ. մարդահամարի արդյունքների` Երանոսի մշտական բնակչությունը կազմել է 5479, առկա բնակչությունը` 3541 մարդ։ Բնակիչները հայեր են, որոնց մի մասի նախնիները ներգաղթել են 1828-1829 թթ. Ալաշկերտի գյուղերից։ Երանոսի բնակչության փոփոխությունը ժամանակի ընթացքում` ստորև.


== Պատմություն ==
Գյուղը կազմավորվել է 1828-1830 թվականներին։ Եկել են Ալաշկերտի Խաստուր գյուղից, Մուշից, սակայն գյուղը ունի ավելի հին պատմություն։


== Հուշարձանները ==
Գյուղի հյուսիսային մասում կա երկու ամրոց՝ ՙՆեղ բողազ (մ.թ.ա 3-րդ հազարամյակ)՚ և ՙՇեն դվոր (մ.թ.ա 2-րդ -1-ին հազարամյակ)՚։
Գյուղում կա Սուրբ Հովհաննես անունով եկեղեցի-սրբավայր (1215 թ.), Թուխ Մանուկ, Խոնարհված Սուրբ, Սուրբ Սոֆյա մատուռներ, դամբարաններ և 15-17-րդ դարերի խաչքարեր։


== Կլիմա ==
Գյուղի կլիման ցրտաշունչ է, ամռանը՝ զով։


== Տնտեսություն ==
Գյուղի ազգաբնակչության հիմնական զբաղմունքը անասնապահությունն է, հացահատիկի և կարտոֆիլի մշակությունը։ Տղամարդիկ հիմնականում մեկնում են սեզոնային արտագնա աշխատանքի։


== Արտաքին հղումներ ==
World Gazeteer: Armenia(չաշխատող հղում) – World-Gazetteer.com
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 45, available online at the website of the Internet Archive:
Փառանձեմ Ավետիքյան

Փառանձեմ Վազգենի Ավետիքյան (1913, Բանանց, Դաշկեսանի շրջան, Ադրբեջանական ԽՍՀ - 1990), հայ բժիշկ, ռազմական գործիչ, Հայրենական Մեծ պատերազմի վետերան։


== Կենսագրություն ==
Փառանձեմ Ավետիքյանը ծնվել է 1913 թվականին, Դաշկեսանի շրջանի Բանանց գյուղում։ Երկու տարեկան հասակում զրկվել է հորից։ Սովորել է գյուղի ապա՝ Կիրովաբադի մանկավարժական տեխնիկումում, որն  ավարտել է 1930 թվականին և  չորս տարի զբաղվել է  ուսուցչությամբ Փիփ և Կուշչի գյուղերում։
Ընդունվել է Երևանի բժշկական ինստիտուտը և 1940 թվականին ավարտել այն։ Որպես վարիչ աշխատանքի է նշանակվել Շամշադինի շրջանի Ղրղի գյուղի բժշկական տեղամասում։ Եղել է նաև ենթաշրջանի հինգ գյուղերին սպասարկող բժիշկը։
1941 թվականին զորակորվել է բանակ, ծառայության է անցել Հյուսիսային Կովկասի ռազմաճակատում, 20-րդ լեռնահրաձիգային, Սուվորովի շքանշանակիր դիվիզիայի 61-րդ հրետանային գնդում։
1942 թվականին տեղափոխվել հրաձիգային գունդ և նշանակվել գնդի սանծառայության պետ։ 1943 թվականին ռաձզմաճակատում ընդունվել է ԽՄԿԿ շարքերը։ Հյուսիսային Կովկասի, 1-ին և 3-րդ Բելոռուսական և 1-ին Ուկրաինական ռազմաճակատներում մասնակցել  է գնդի մղած մարտերին՝ Հյուսիսային Կովկասի լեռնանցքից հասել մինչև Կուբան, Բելոռուսիա, Արևելյան Պրուսիա, Լեհաստան, Բեռլին, Չեխոսլովակիա։ Հաղթանակի օրը դիմավորել  է Պրագայում։
Բանակից զորացրվել է 1946 թվականին և  վերադարձել Երևան։ Որպես օրդինատոր աշխատանքի է անցել քաղաքի 1-ին մանկական հիվանդանոցում, իսկ 1954-1982 թվականներին եղել է բաժնի վարիչ։ 1982 թվականից հետո շարունակել է աշխատել նույն հիվանդանոցում։
Մահացել է 1990 թվականին։


== Պարգևներ ==
Կարմիր աստղի և Հայրենական պատերազմի 2-րդ աստիճանի շքանշանները
Կովկասի պաշտպանության մեդալ
Բեռլինի գրավման մեդալ
Մարտական ծառայությունների մեդալ
Ֆաշիստական Գերմանիայի դեմ տարած հղթանակի համար մեդալ
Աշխատանքային արիության համար երեք և Աշխատանքի վետերանի մեդալներ
Սոցիալիստական մրցության հաղթողի, առողջապահության գերազանցիկի և այլ կրծքանշանները
Ազատագրման 20-րդ ու 25-րդ և խորհրդային ժողովրդի ու նրա զինված ուժերի հաղթանակի 30-րդ ու 50-րդ տարեդարձներին նվիրված հուշամեդալները
Գլխավոր հրամանատարության կողմից Բեռլինի, Ֆրինդլյանդ, Գումբինինի և այլ քաղաքների գրավման համար տրված շնորհավորագրեր
ՀՍՍՀ վաստակավոր բժշկի պատվավոր կոչում


== Ծանոթագրություններ ==
Սպիտակբլուր

Սպիտակբլուր, լեռ Հայաստանի Արմավիրի մարզում, Կարմրաշենի սարավանդում, Դալարիկ գյուղից հարավ-արևմուտք, բարձրություն 1255 մ։


== Ծանոթագրություններ ==